
 22.11.2012
 BG
 Официален вестник на Европейския съюз
 L 324/1
 РЕГЛАМЕНТ ЗА ИЗПЪЛНЕНИЕ (ЕС) No 1081/2012 НА КОМИСИЯТА
 от 9 ноември 2012 година
 за целите на Регламент (ЕО) No 116/2009 на Съвета относно износа на паметници на културата
 (кодифициран текст)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 116/2009 на Съвета от 18 декември 2008 г. относно износа на паметници на културата (1), и по-специално член 7 от него,
 като има предвид, че:
 (1)
 Регламент (ЕИО) No 752/93 на Комисията от 30 март 1993 г. за установяване на разпоредби за прилагането на Регламент (ЕИО) No 3911/92 на Съвета относно износа на паметници на културата (2) е бил неколкократно и съществено изменян (3). С оглед постигане на яснота и рационалност посоченият регламент следва да бъде кодифициран.
 (2)
 Необходими са разпоредби за прилагането на Регламент (ЕО) No 116/2009, който предвижда, inter alia, установяването на система за разрешаване на износа на определени категории паметници на културата, изброени в приложение I към въпросния регламент.
 (3)
 За да се гарантира, че разрешенията за износ, предвидени в посочения регламент, са уеднаквени, са необходими правила относно попълването, издаването и използването на формуляр. За тази цел следва да се установи образец на разрешението.
 (4)
 С цел да се премахне ненужната административна работа, е необходима концепция за отворени разрешения за временен износ на паметници на културата от отговорни лица или организации за използване и/или за изложби в трети страни.
 (5)
 Държавите-членки, които желаят да се възползват от тези облекчения, следва да могат да осъществяват това във връзка със своите собствени паметници на културата, лица и организации. Условията, които следва да бъдат изпълнени, ще се различават в рамките на различните държави-членки. Държавите-членки следва да могат да преценяват небходимостта от използването на отворени разрешения и да определят условията по издаването им.
 (6)
 Разрешенията за износ следва да бъдат на един от официалните езици на Съюза.
 (7)
 Мерките, предвидени в настоящия регламент, са в съответствие със становището на комитета, посочен в член 8 от Регламент (ЕО) No 116/2009,
 ПРИЕ НАСТОЯЩИЯ РЕГЛАМЕНТ:
 РАЗДЕЛ I
 ФОРМУЛЯР НА РАЗРЕШЕНИЕТО
 Член 1
 1. Въвеждат се три вида разрешения за износ на паметници на културата, които се издават и използват в съответствие с Регламент (ЕО) No 116/2009, както и с настоящия регламент:
 а)
 стандартно разрешение;
 б)
 специфично отворено разрешение;
 в)
 общо отворено разрешение.
 2. Използването на разрешения за износ по никакъв начин не засяга задълженията, свързани с формалностите по износа или свързаните с тях документи.
 3. Формулярите на разрешенията за износ се предоставят при поискване от компетентния орган или органи, посочени в член 2, параграф 2 от Регламент (ЕО) No 116/2009.
 Член 2
 1. Стандартно разрешение обикновено се използва за всеки износ, който е предмет на Регламент (ЕО) No 116/2009.
 Въпреки това всяка отделна държава членка може да реши дали да издава или не специфични или общи отворени разрешения, които могат да се използват, когато са изпълнени специфичните условия, свързани с тях, определени в членове 10 и 13.
 2. Специфично отворено разрешение се издава за повтарящ се временен